ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-1) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Νοέμβριου 2014 με 2015 (ετήσια σύγκριση) (σχετικοί Πίνακες 1-8)*

* Μείωση του αριθμού των εγγεγραμμένων ανέργων 43,602 από 47,603 άτομα τον αντίστοιχο μήνα του 2014 (μείωση κατά 8,4% ή 4,001 άτομα). Επισημαίνεται ότι τον τελευταίο ενάμισι χρόνο παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες του προηγούμενου έτους.
* Κατά φύλο, ο αριθμός των άνεργων αντρών ανήλθε στα 21,869 άτομα, ενώ ο αριθμός των ανέργων γυναικών ανήλθε στα 21,733 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2,592 άτομα ή 11% και των γυναικών μειώθηκε κατά 1,409 άτομα ή 6%.
* Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.
* Η ανεργία σημείωσε μείωση σε όλες τις επαρχίες. Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας (κατά 1,700 άτομα) και Λάρνακας (κατά 973 άτομα), ενώ στις επαρχίες Λεμεσού, Πάφου και Αμμοχώστου η μείωση ήταν 830, 453 και 45 άτομα αντίστοιχα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.

* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2014 παρουσιάστηκαν στον τομέα των κατασκευών (κατά 1,147 άτομα), στον τομέα της δημόσιας διοίκησης (κατά 1,033 άτομα), στον τομέα της μεταποίησης (κατά 637 άτομα), στον τομέα του εμπορίου (κατά 564 άτομα). Η μεγαλύτερη αύξηση παρουσιάστηκε στον τομέα των μεταφορών (κατά 191 άτομα) και των νεοεισερχόμενων (κατά 101 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Όλες οι ηλικιακές ομάδες παρουσίασαν μείωση ανεργίας με εξαίρεση την ηλικιακή ομάδα 65 ετών και άνω, η οποία παρουσίασε οριακή αύξηση 11 ατόμων. Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1,133 άτομα), στην ηλικιακή ομάδα 25-29 ετών (μείωση κατά 899 άτομα), στην ηλικιακή ομάδα 40-49 ετών (μείωση κατά 726 άτομα), και στην ηλικιακή ομάδα 15-24 ετών (μείωση κατά 594 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 18,387 άτομα (μείωση κατά 1250 άτομα ή 6,4% σε σχέση με τον ίδιο μήνα πέρσι) και αντιπροσωπεύει το 42% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,131 άτομα (αύξηση κατά 60 άτομα ή 0,5%) και αντιπροσωπεύει το 28% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Μόρφωση: Οι μισοί σχεδόν από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπα ίδευσης με ποσοστό 47% ή 22,229 άτομα, ακολουθούν οι απόφοιτοι τριτοβάθμιας εκπαίδευσης με 24% ή 11,434 άτομα και οι απόφοιτοι με πρωτοβάθμια εκπαίδευση με ποσοστό 21% ή 9,939 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.
* Εθνοτική καταγωγή: Από το σύνολο των ανέργων οι 8,201 (19%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 8,793 ή 18% του συνόλου των ανέργων. Οι Ελληνοκύπριοι αποτελούν την πλειοψηφία του συνόλου των ανέργων με 32,586 άτομα (ποσοστό 75%). Ο αντίστοιχος αριθμός τον ίδιο μήνα πέρσι ήταν 36,432 άτομα (ποσοστό 77%). Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

*Σύγκριση μεταξύ Οκτωβρίου και Νοεμβρίου 2015 (μηνιαία σύγκριση):*

* Τον Νοέμβριο του 2015 ο αριθμός των εγγεγραμμένων ανέργων παρουσίασε αύξηση κατά 6,586 άτομα ή 17,8%, σε σύγκριση με τον προηγού­μενο μήνα.
* Κατά ηλικία, οι μεγαλύτερες αυξήσεις παρουσιάστηκαν ανάμεσα στις ηλικιακές ομάδες 30-39 χρονών (κατά 1,677 άτομα), 40-49 χρονών (κατά 1,622 άτομα), 50-59 χρονών (κατά 1,436) και 25-29 χρονών (κατά 944 άτομα).
* Κατά φύλο, ο αριθμός των άνεργων γυναικών αυξήθηκε κατά 3,749 άτομα και των αντρών κατά 2,837 άτομα.
* Κατά εθνότητα, οι μεγαλύτερες αυξήσεις παρατηρήθηκαν ανάμεσα στους Ελληνοκύπριους κατά 3,218 άτομα και ανάμεσα στους Ευρωπαίους πολίτες κατά 2,541 άτομα.
* Ο αριθμός των ανέργων που ήταν εγγεγραμμένοι στα γραφεία της ΔΥΑ με διάρκεια ανεργίας μέχρι 3 μήνες αυξήθηκε κατά 6,942 άτομα, ενώ ο αριθμός των ατόμων που είχαν διάρκεια ανεργίας για πάνω από 3 μήνες μειώθηκε κατά 356 άτομα.
* Κατά τομέα οικονομικής δραστηριότητας, οι μεγαλύτερες αυξήσεις παρατηρήθηκαν στον τομέα των ξενοδοχείων (κατά 5,234 άτομα), στον τομέα των μεταφορών (κατά 469 άτομα), στον τομέα του εμπορίου (κατά 445 άτομα) και στις άλλες υπηρεσίες (κατά 406 άτομα).
* Κατά επαρχία, η μεγαλύτερη αύξηση καταγράφηκε στην επαρχία Αμμοχώστου (κατά 3,770 άτομα), ακολουθούμενη από τις επαρχίες Πάφου (κατά 1,444 άτομα), Λάρνακας (κατά 1,232 άτομα) και Λεμεσού (κατά 311 άτομα). Μόνο η επαρχία Λευκωσίας παρουσίασε μείωση κατά 171 άτομα.

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις[[2]](#footnote-2) - EUROSTAT(βλέπε πίν.10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν πρόβλεψη, κατά το μήνα Οκτώβριο 2015 η ανεργία ανήλθε στο 15,1% και μειώθηκε 1,3 ποσοστιαίες μονάδες σε σχέση με τον ίδιο μήνα πέρσι (16,4%). Σε σύγκριση με τον προηγούμενο μήνα, Σεπτέμβριο 2015, το ποσοστό αυξήθηκε οριακά κατά 0,1 ποσοστιαία μονάδα.
* Η ανεργία των νέων κάτω των 25 ετών παρέμεινε σταθερή στο 32,5% τους τελευταίους τέσσερεις μήνες (Ιούνιο μέχρι Σεπτέμβριο 2015), ενώ μειώθηκε κατά 2,6 ποσοστιαίες μονάδες σε σχέση με τον Σεπτέμβριο του 2014 (35,1%).
* Τον Οκτώβριο του 2015 ο μέσος όρος ανεργίας στην Ευρωζώνη ανήλθε στο 10,7%, καταγράφοντας το χαμηλότερο ποσοστό ανεργίας από τον Ιανουάριο του 2012, ενώ ο μέσος όρος στην Ευρώπη ανήλθε στο 9,3% καταγράφοντας επίσης το χαμηλότερο ποσοστό ανεργίας από τον Σεπτέμβριο του 2009.
* Το ποσοστό ανεργίας των *ανδρών* κατά τον μήνα Οκτώβριο 2015 υπολογίζεται στο 15,1% σημειώνοντας μείωση 2,2 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Σεπτέμβριο 2015, το ποσοστό παρουσίασε οριακή αύξηση 0,1 ποσοστιαίες μονάδες.
* Το ποσοστό ανεργίας των *γυναικών* κατά το μήνα Οκτώβριο 2015 υπολογίζεται στο 15,1%, σημειώνοντας οριακή μείωση 0,3 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Σεπτέμβριο 2015, το ποσοστό παρέμεινε το ίδιο.

1. Απασχόληση και Ανεργία με βάση την Έρευνα Εργατικού Δυναμικού –Δεύτερο τρίμηνο του 2015 (βλέπε πίνακα 11)

Ο αριθμός των απασχολούμενων (15+) κατά το 2ο τρίμηνο του 2015 ανερχόταν στις 364,585 χιλιάδες, σε σύγκριση με 364,964 χιλιάδες το ίδιο τρίμηνο του 2014. Το ποσοστό απασχόλησης των ατόμων 20-64 ετών ανήλθε στο 68,7% το 2ο τρίμηνο του 2015 σημειώνοντας αύξηση 0,9 ποσοστιαίας μονάδας σε σχέση με το αντίστοιχο τρίμηνο του 2014 (67,8%). Ο ετήσιος μέσος όρος του ποσοστού απασχόλησης των ατόμων 20-64 ετών κατά το 2014 ήταν στο 67,6% παρουσιάζοντας μικρή αύξηση (0,4 ποσοστιαίας μονάδας) σε σχέση με τον ετήσιο μέσο όρο του 2013 (67,2%).

Το ποσοστό ανεργίας το 2ο τρίμηνο του 2015 ανερχόταν στο 14,7% του εργατικού δυναμικού, μειωμένο κατά 0,7 ποσοστιαίας μονάδας σε σχέση με το αντίστοιχο τρίμηνο του 2014, ενώ μειώθηκε κατά 3,0 ποσοστιαίες μονάδες σε σχέση με το 1ο τρίμηνο του 2015. Ο ετήσιος μέσος όρος κατά το 2014 ήταν στο 16,1% και ο ετήσιος μέσος όρος του 2013 ήταν στο 15,9%.

Με βάση τα αποτελέσματα της Έρευνας Εργατικού Δυναμικού για το 2ο τρίμηνο του 2015 (τελευταία διαθέσιμα στοιχεία), το ποσοστό ανεργίας για τους νέους 15-24 ετών ήταν 31,7% του εργατικού δυναμικού των ηλικιών αυτών, σημειώνοντας μείωση (5,5 ποσοστιαίες μονάδες) σε σχέση με το αντίστοιχο τρίμηνο του 2014, ενώ μειώθηκε κατά 5,4 ποσοστιαίες μονάδες σε σχέση με το 1ο τρίμηνο του 2015. Ο ετήσιος μέσος όρος κατά το 2014 ήταν στο 35,9% παρουσιάζοντας μείωση (3,0 ποσοστιαίες μονάδες) σε σχέση με τον ετήσιο μέσο όρο του 2013 (38,9%).

Το μερίδιο των ατόμων με διάρκεια ανεργίας πάνω από 12 μήνες στο σύνολο των ανέργων ανερχόταν στο 46,5% το 2ο τρίμηνο του 2015, μειωμένο κατά 3,6 ποσοστιαίες μονάδες σε σύγκριση με το αντίστοιχο τρίμηνο του 2014, ενώ είναι αυξημένο σε σχέση με το 1ο τρίμηνο του 2015 κατά 3,4 ποσοστιαίες μονάδες. Το μερίδιο των ατόμων με διάρκεια ανεργίας πάνω από 12 μήνες έφτασε στο 43,1% (1ο τρίμηνο 2015) μειωμένο κατά 1,2 ποσοστιαίες μονάδες σε σχέση με το αντίστοιχο τρίμηνο του 2014.

Δεκέμβριος 2015 Παρατηρητήριο Αγοράς Εργασίας

Τμήμα Εργασίας

ΜΡη,C:\Users\Administrator\M RIGOU\Ανεργία - Μηνιαίες Εκθέσεις\2015 registered unemployed-monthly reports\November 2015\Reports\Παράρτημα Ι report.docx

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-1)
2. Τα στοιχεία της EUROSTAT είναι προκαταρκτικά, αποτελούν πρόβλεψη και είναι διαθέσιμα με ένα μήνα καθυστέρηση. [↑](#footnote-ref-2)